ይሄ ሊመጣ የሚችለው የተለያዩ ሃገራት ተሞክሮዎችን በማጥናት ነው፡፡ ለምሳሌ፡- በደቡብ አፍሪካ እነ ኔልሰን ማንዴላ የተጠቀሙበት የሠላምና የእርቅ ጉባኤ አለ፡፡ የሌሎች ሃገራት ተሞክሮዎችም አሉ፡፡ ለምሳሌ የባለአደራ መንግስት ማቋቋም፡፡ የፖለቲካ፣ ኢኮኖሚና ማህበራዊ ቀውስ የደረሰባቸውን ሃገራት ተሞክሮ በማጥናት፣ መፍትሄዎችን በየጊዜው ማመላከትም አንዱ የለውጡ እርምጃ ነው፡፡ በዋናነት የእርቅና የብሄራዊ መግባባት ጉባኤ፣ ሁሉን በይቅር ባይነት አልፎ፣ ወደ መግባባት የሚወስድ ስለሆነ ሊተኮርበት ይገባል። አብዮታዊ ዲሞክራሲ ላይ ሙጭጭ እንላለን ከተባለ ግን ጊዜው ያለፈበት በመሆኑ ብዙ ዋጋ ያስከፍላል። አሁን ባለው የኢትዮጵያ ተጨባጭ ሁኔታ ይህ ርዕዮተ ዓለም አይሰራም፡፡ ስለዚህ ከጥገናዊ ለውጥ በመውጣት ወደ ሥር ነቀል ለውጥ መምጣት ያስፈልጋል፡፡
